Religion

Religion ta un sistema di kreensia, práktika i balornan ku ta relashoná ku e naturalesa di e universo i e lugá di hende aden.Religion, Encyclopedia Britannica E por enbolbí fe den un òf mas ser supernatural, adorashon, ritualnan, normanan moral i un komunidat di praktikantenan. Den hopi kultura, religion ta un parti esensial di identidat kultural i sosial, i ta influensia arte, músika, literatura, polítika i lei.

 Definishon i karakterístika 
Un religion generalmente ta trata ku:
 e orígen di bida i di e universo,
 e relashon entre hende i e ser divino (Dios, spiritu, òf poder sobrenatural), i
 e reglanan moral ku ta orientá kon hende mester biba.

E por inkluí narativo, simbolismo, ritual, resamentu, meditashon i fiesta religioso. Frekuentemente e ta akompaña di literatura sagrado òf tradishon oral ku ta preservá su enseñansa.

Religion ta un fuente di komunidat, identidat i konsuelo, pero tambe a wòrdu fuente di konflikto òf debate den historia. E tambe ta enserá tradishon ansestral i kultural, kreensia personal i experensianan religioso. Su ròl ta kambia kontinuamente den sosiedat moderno, kaminda sekularismo i pluralismo ta hiba na un vision mas amplio di fe i spiritualidat.

 Diversidat religioso 
Religionnan grandi mundialmente ta: Kristianismo, Islam, Hinduismo, Budismo, Hudaismo. Ademas tin presensia di sistemanan spiritual tradishonal den diferente region.thumb|380px|center

E mundu ta konosé hopi forma di religión, inkluí:
 Tipo di religion  Deskripshon  Ehèmpel Monoteismo  kreensia den un solo dios  kristianismo, islam, hudaismo Politeismo  kreensia den hopi dios  hinduismo, religionnan di Gresia i Egipto antiguo Nonteismo  sistema spiritual ku no ta basá riba un ser divino  budismo, humanismo sekularPew Research Center, “The Global Religious Landscape.”

Ateismo no ta konsiderá un religión, sino un falta di kreensia den dios of poder sobrenatural. E persona ateo no ta sigui ritualnan religioso, pero e por tin un sistema di balornan filosófiko òf étiko ku no ta basá riba religion.

 Religion den Karibe Hulandes 
Den islanan di Aruba, Boneiru i Kòrsou, religion a toka un papel grandi den forma e kultura i tradishon. Kristianismo, prinsipalmente katóliko, ta e fe predominante. Sinembargo, tin tambe komunidatnan protestante, bahá’í, hindu, islam i hudiu. 

Durante e periodo kolonial, e fe kristiano a wòrdu introdusí ku e kolonisashon oropeo i e sistema di sklabitut, pero e katibunan a keda preservá parti di nan spiritualidat afrikano, ku mas despues a meskla ku elementonan oropeo i indigena. Esaki a duna origen na práktikanan lokal manera bruheria i montamentu, ku ta forma parti di e herensia sinkrétiko di e region.[https://www.academia.edu/Religion_and_syncretism_in_the_Caribbean
 Religion and Syncretism in the Caribbean], Academia.edu.Caribbean Religious Heritage, Dutch Caribbean History.

 Mira tambe 
 Kristianismo
 Brua/Bruheria
 Montamentu
 Hinduismo
 Islam
 Budismo
 Protestantismo
 Katolisismo
 Adventista di Shete Dia

Category:Religion